
Selam alejkum!


Moja sestra ima tek rođenog sina i kad sam zadnji put bio da ga malo vidim, primijetio sam nešto kao srce, znači crvene boje, srcastog oblika, i to je bašlijom prikačeno na dijete. Zanima me da li je to ispravno, da nije kakav ***[sihr](https://pitajucene.com/search/sihr/questions/ "Pretraži pitanja o sihru")***? Oni su mi rekli da ima neki hodža (živi odmah kraj džamije) koji je to dao za dijete. Da li je on sihirbaz ili dijete može imati to, kako da kažem, tu hamajliju?


* 
* 
* 
* 
* 
* 
* 

 
Da li beba ima sihr?

Alejkumus-selam!


Najvjerovatnije da se radi o drvetu zvanom „tisovina“ od kojeg je izrezbareno malo srce i obojeno crvenom bojom. I još kad se tome doda da je to hodža radio, svakako da je sumnjivo, jer oni ljudi koji sarađuju sa džinnima u spravljanju ***[hamajlija](https://pitajucene.com/search/hamajlij/questions/ "Pretraži pitanja o hamajlijama")*** koriste crvenu boju. To trebate uzeti te bismillom zapaliti. Vjerovatno je napravljeno protiv uroka, međutim, to je pogrešna metoda. Postoje ***[dove](https://pitajucene.com/search/dove/questions/ "Pretraži pitanja o dove")*** i sure koje se uče djeci protiv uroka, a koje sam već spomenuo u četvrtom pitanju.


Na pitanje odgovorio: Ebu Bilal – svršenik Medinskog fakulteta  

Preuzeto sa stranice <http://www.n-um.com>


